## La Generalitat concedix 600.000 euros a entitats esportives sense ànim de lucre per a la integració de col·lectius de la diversitat a través de l’activitat física i l’esport

*** La Direcció General d’Esport ha concedit subvencions a un total de 109 entitats, 69 de València, 27 d’Alacant i 13 de Castelló**

Presidència de la Generalitat, a través de la Direcció General d’Esport, ha concedit les subvencions destinades a entitats esportives sense ànim de lucre de la Comunitat Valenciana que promocionen la integració dels col·lectius de la diversitat a través de l’activitat física i l’esport durant el curs/temporada 2024-2025.

El *Diari Oficial de la Generalitat Valenciana* ([DOGV](https://dogv.gva.es/datos/2025/05/02/pdf/2025_13902_va.pdf)) ha publicat la resolució d’estes ajudes, l’import total de les quals ascendix a 599.997 euros. En concret, s’han concedit subvencions a 109 entitats, 69 de València, 27 d’Alacant i 13 de Castelló.

Pel que respecta als imports, estos varien des dels 1.550 euros destinats al Club de Futbol Societat Cultural Esportiva San Blas d’Alacant per al seu programa ‘Iniciació esportiva SCDSB: esport per a tots’, fins als 9.160 euros destinats al programa ‘De l’esport a la societat, una manera eficaç d’inclusió per a les persones amb TMG’, de l’SRD de l’Associació Sportsa de Sueca.

Entre els programes subvencionats apareixen diverses classes de modalitats esportives com l’handbol, escacs, tenis de taula, esports adaptats, futbol, futbol sala, rem, rugbi, bàsquet, esgrima, natació adaptada, surf, atletisme, paratriatló, taekwondo, senderisme, busseig, i pàdel, entre d’altres.

Fecha: 04/05/2025